《题函谷关图寿外父尹文亭七十一初度》
南北朝·王猷

寥寥宇宙间，咄咄古今裹。游者可为纶，飞者可矰矢。

至若乘风可，犹龙有老子。商周几阅代，柱下寄藏史。

西归为谁来，独为关尹喜。将与溟涬游，道德落陈纸。

上下五千言，字字抉玄秘。无名天地根，尔乃是道纪。

虚心与实腹，剌剌含至理。知雄以守雌，涉世混尘滓。

玄同究旨归，守朴而已矣。世衰朴亦散，大道久沦弃。

纷纷知巧场，窍凿浑沌毁。战争蜗角名，攘夺蝇头利。

嗟哉彼世愚，劳扰何时止。焦灼膏火中，长生安可冀。

如何得长生，试请问李耳。此老意可何，不过静者是。

吾翁尚玄默，不共世俗靡。便腹贮大真，冲虑契玄旨。

与物忘町畦，出口泯臧否。息机娱林泉，厌喧避城市。

岸帻南山可，濯足矶头水。客来一杯酒，客去仍隐几。

醉乡并梦境，此外皆尘秕。全生得要术，汗漫托无始。

人拟葛天民，我曰有道器。青牛西去后，黄老恣麈尾。

无心合道真，千古如翁几。倘逢皓发人，关尹若舟起。

欣睹玳筵开，东来佳气紫。

作者简介：王猷，字世伦，南朝宋琅琊临沂人。太保王弘之侄，光禄大夫、东亭侯王柳之子，位侍中、光禄大夫。